****

**PODGRANTIRANJE**

**Poziv za podnošenje predloga projekata**

**SMERNICE**

1. **Uvod**

Projekat **CORDIAL** – **Stvaranje regionalnih mogućnosti za unapređenje inkluzije osoba sa invaliditetom,** koji finansira Evropska unija, počeo je sa realizacijom 1. decembra 2024. godine i trajaće tri godine. Sprovodi se na Zapadnom Balkanu – u Bosni i Hercegovini, na Kosovu\*, u Crnoj Gori, Severnoj Makedoniji i Srbiji – uz učešće devet implementacionih partnera.

Projekat se fokusira na jačanje kapaciteta organizacija civilnog društva (OCD) koje rade na pitanjima invaliditeta i mentalnog zdravlja, kao i na unapređenje saradnje između ovih organizacija i relevantnih javnih institucija. Krajnji korisnici su osobe sa invaliditetom i članovi njihovih porodica – oko 2.500 ljudi – kao i institucije koje pružaju socijalne i zdravstvene usluge.

Glavni cilj projekta je da doprinese stvaranju povoljnog okruženja za aktivno uključivanje organizacija civilnog društva u procese kreiranja politika vezanih za socijalno i ekonomsko uključivanje osoba sa invaliditetom, borbu protiv diskriminacije i stereotipa i podršku procesu deinstitucionalizacije.

Projektne aktivnosti obuhvataju tri ključne komponente:

**Osnaživanje**: Kroz programe izgradnje kapaciteta, studijske posete i **šemu podgrantiranja**, projekat će ojačati veštine i znanje organizacija civilnog društva da aktivno učestvuju u oblikovanju politika i inicijativa.

**Povezivanje**: Formiranjem nacionalnih i regionalnih koalicija i kontinuiranim mapiranjem organizacija civilnog društva, projekat podstiče umrežavanje i zajedničku akciju.

**Pokretanje promena:** Kroz javne kampanje i aktivnosti zagovaranja, projekat radi na podizanju svesti javnosti i borbi protiv stigme i predrasuda prema osobama sa invaliditetom.

1. **Informacije o pozivu**

**Opšti cilj** podgrantiranja jeste jačanje kapaciteta lokalnih organizacija civilnog društva da se uključe u efikasnu saradnju i partnerstvo u procesima donošenja politika i odluka koje se odnose na socijalnu i ekonomsku inkluziju osoba sa invaliditetom, borbu protiv diskriminacije i stereotipa i podršku deinstitucionalizaciji.

**Specifični ciljevi** jesu podrška lokalnim inicijativama OCD u:

1. razvoju javnih politika i/ili lokalnih kampanja zagovaranja i
2. ekonomskom ili socijalnom uključivanju osoba sa invaliditetom kroz razvoj usluga u zajednici.

**Očekivani rezultati:**

* Povećani kapaciteti lokalnih organizacija
* Razvijene nove javne politike
* Sprovedene lokalne kampanje zagovaranja
* Nove i/ili poboljšane usluge za socijalno uključivanje osoba sa invaliditetom dostupne u lokalnim zajednicama
* Poboljšana održivost podržanih OCD

**Vrste aktivnosti koje ispunjavaju uslove za finansijsku podršku:**

Grantovi će podržati konkretne aktivnosti koje odgovaraju potrebama osoba sa invaliditetom, kao što su:

* razvoj integrisanih usluga u zajednici,
* aktivnosti koje donose prihode,
* kampanje za podizanje svesti javnosti,
* zalaganje za izmenu postojećih i/ili usvajanje novih zakonskih propisa u skladu sa standardima EU,
* promovisanje primene usvojenih zakona i propisa,
* umrežavanje i izgradnja koalicija,
* aktivnosti izgradnje kapaciteta i razmene iskustava/znanja,
* organizovanje konferencija, okruglih stolova, radionica i seminara.

**Kriterijumi**

Poziv će biti otvoren za organizacije civilnog društva, koje ispunjavaju kriterijume ukoliko su:

* pravno lice;
* neprofitna organizacija;
* organizacija civilnog društva koja radi sa ili za osobe sa invaliditetom[[1]](#footnote-1);
* registrovana u Republici Srbiji;
* direktno odgovorna za pripremu i upravljanje predloženom projektnim predlogom;
* registrovana najkasnije do 31. maja 2024. godine.

**Organizacije koje su u sukobu interesa sa Caritasom Srbije ili Forumom mladih sa invaliditetom nemaju pravo da se prijave na ovaj poziv za dodelu sredstava.**

**Trajanje**

Planirano trajanje projekta ne sme biti kraće od 12 i ne može biti duže od 18 meseci.

**Finansijska distribucija**

Maksimalni raspoloživi iznos za šemu podgrantiranja predviđen projektom CORDIAL je 345.000 €. Ukupno će biti dodeljeno 30 grantova u svih 5 zemalja, sa maksimalnim iznosom od 11.500 evra za svaki grant. Tačan iznos finansijske podrške biće definisan na osnovu analize i obrazloženja troškova pristiglih prijava.

Projektnom je predviđeno da u Srbiji bude nagrađeno osam projektnih predloga.

**Partnerstvo**

Partnerstva nisu potrebna, ali su dozvoljena i dobrodošla.

Partnerske organizacije moraju da ispunjavaju iste kriterijume kao i podnosilac prijave.

Partneri učestvuju u kreiranju projekta i njegovoj implementaciji i koriste finansijska sredstva pod istim uslovima koji važe za podnosioca prijave.

Podnosilac prijave, kao nijedan od njegovih partnera, ne sme biti u sukobu interesa sa Caritasom Srbije ili Forumom mladih sa invaliditetom.

**Saradnici**

Organizacije koje nisu podnosilac prijave i partner takođe mogu biti uključene u realizaciju projekta. Oni imaju status "saradnika". Saradnici imaju ulogu u realizaciji projekta, ali ne dobijaju sredstva iz budžeta projekta.

Saradnici ne moraju da ispunjavaju kriterijume koji važe za podnosioce prijave i partnere. Saradnici mogu biti javne institucije, lokalne samouprave, predstavnici poslovne zajednice, itd. Informacije o saradnicima projekta treba da budu predstavljene u dokumentu Saradnici, koji je dat u prijavnom obrascu.

**Prihvatljivi direktni troškovi:**

* Troškovi plata su prihvatljivi ukoliko je osoblje u direktnoj vezi sa sprovođenjem aktivnosti;
* Obezbeđivanje materijala i opreme;
* Troškovi renoviranja i rekonstrukcije prostora prihvatljivi su samo ako je moguće dokazati da direktno doprinose ostvarenju cilja;
* Treninzi i edukacije u vezi sa projektnim predlogom;
* Putni troškovi i troškovi boravka projektnog osoblja i drugih lica koja učestvuju u projektnim aktivnostima;
* Troškovi promocije i vidljivosti projektnih aktivnosti i rezultata, štampanje promotivnih, informativnih i/ili edukativnih materijala, evaluacija specifičnih za projekat, itd.;
* Ostali troškovi koji su u direktnoj vezi sa realizacijom projekta.

**Administrativni troškovi** (zakup kancelarije, komunalije, telefon/internet, kancelarijski materijal, bankarske provizije, administrativni troškovi itd.) dozvoljeni su do 7% vrednosti projekta i ne zahtevaju obrazloženje niti pravdanje.

**Neprihvatljivi troškovi**

Sledeće vrste aktivnosti i troškova ne ispunjavaju uslove za finansijsku podršku:

* Aktivnosti koje spadaju u opšte poslove nadležnih državnih institucija ili službi državne uprave, uključujući i lokalnu samoupravu;
* Aktivnosti koje se odnose samo ili uglavnom na individualna sponzorstva za učešće na radionicama, seminarima, konferencijama, kongresima;
* Dugovi i troškovi servisiranja duga (kamate);
* Rezervacije sredstava za gubitke ili potencijalne buduće finansijske obaveze;
* Kupovina zemljišta ili objekata;
* Gubici na deviznom kursu.

**Broj predloga po kandidatu**

Podnosilac zahteva može da podnese samo jedan predlog u okviru ovog poziva za dostavljanje predloga projekata.

Podnosilac zahteva ne može da deluje kao partner u bilo kom drugom predlogu.

Partner može učestvovati samo u jednom predlogu.

1. **Proces prijave**

Sve projektne aktivnosti moraju biti sprovedene u zemlji podnosioca prijave projekta.

**Dokumenta koja se dostavljaju**

1. Prijavni obrazac A – Predlog projekta (Word) za projekat fokusiran na razvoj javne politike i/ili lokalne kampanje zagovaranja
2. Obrazac za prijavu B – Predlog projekta (Word) za projekat fokusiran na ekonomsku ili socijalnu inkluziju soba sa invaliditetom kroz razvoj usluga u zajednici
3. Budžet – Detaljan finansijski plan (Excel)
4. Izjave:

a. Izjava podnosioca prijave (potpisana)

b. Izjava partnera (potpisana)

1. Dokumentacija o sufinansiranju (ako je primenljivo) – Prateća dokumentacija za svako sufinansiranje iz drugih izvora

Dokumentaciju u elektronskoj verziji, Word, PDF ili Excel formatu, treba poslati na imejl: [secretariat@caritas.rs](mailto:secretariat@caritas.rs) sa nazivom mejla "CORDIAL podgrantiranje: ime podnosioca prijave"

Nepotpuni predlozi projekata, predlozi projekata dostavljeni faksom ili na bilo koji drugi način koji nije propisan ovim pozivom neće biti razmatrani, kao i predlozi dostavljeni na neodgovarajućim obrascima.

Svi prijavni obrasci popunjavaju se na srpskom jeziku, na kom treba da bude i sva propratna dokumentacija koja se dostavlja.

Svaki kandidat će dobiti potvrdni imejl u roku od tri dana nakon podnošenja prijave.

**Rok za dostavljanje predloga projekata**

Rok za dostavljanje predloga projekata je **30. jun 2025.** godine do 20.00. Prijave podnete nakon isteka roka neće se razmatrati. Vreme prijema elektronske pošte će biti iskorišćeno za potvrđivanje vremena podnošenja predloga projekta.

1. **Postupak izbora**

Evaluacija predloga će trajati do 30 dana. Za evaluaciju predloga projekata biće zadužena Izborna komisija. U slučaju većeg broja prijava, Izborna komisija zadržava pravo da produži rok postupka evaluacije i selekcije.

Predstavnik institucija EU biće pozvan kao spoljni posmatrač, kako bi se garantovala maksimalna transparentnost.

Evaluacija predloga projekata će se odvijati u dve faze. U prvoj fazi vršiće se administrativna provera dokumentacije i provera ispunjenosti osnovnih kriterijuma. U drugu fazu evaluacije ulaze samo projekti koji sadrže svu potrebnu dokumentaciju, navedenu u Smernicama.

Svaki kandidat će biti informisan o rezultatima evaluacije.

Lista podržanih projekata biće objavljena na sajtu Caritasa Srbije i Foruma mladih sa invaliditetom: [www.caritas.rs](http://www.caritas.rs) i [www.fmi.rs](http://www.fmi.rs).

**Kriterijumi za izbor:**

* Ispunjenost osnovnih kriterijuma za učešće na ovom pozivu;
* Relevantnost projekta za ciljeve poziva za podnošenje predloga projekata;
* Koherentnost projekta po pitanju analize problema i definisanih ciljeva, kao i da li planirane aktivnosti doprinose očekivanim rezultatima
* Partnerstvo sa institucijama i/ili drugim organizacijama
* Iskustvo u realizaciji drugih projekata
* Rodna ravnopravnost i učešće mladih
* Uticaj na životnu sredinu
* Broj korisnika, pripadnika ciljnih grupa koji su aktivno uključeni/podržani
* **Prednost će imati manje organizacije osoba sa invaliditetom, uzimajući u obzir geografsku i tematsku raznolikost dodeljenih grantova**

|  |  |  |
| --- | --- | --- |
| **Evaluaciona tabela – Razvoj javnih politika i/ili lokalne kampanje zagovaranja** | | Maksimalan  broj poena |
| Relevantnost i dizajn projekta | * Relevantnost u odnosu na ciljeve Poziva za predloge * Koherentnost između analize problema i ciljeva * Izvodljivost i usklađenost aktivnosti sa očekivanim rezultatima * Inovativnost i dodatna vrednost zagovaračkog pristupa | 30 poena |
| Zagovaranje i aspekti društvenih promena | * Realna mogućnost za promenu politika * Jasni ciljevi i strategija zagovaranja * Ostvarivost ciljeva i strategije zagovaranja u predviđenom vremenskom okviru * Napori u ostvarivanju vidljivosti i dosezanju korisnika | 25 poena |
| Ciljne grupe | * Relevantnost ciljne grupe u odnosu na poziv za podnošenje predloga projekata * Jasno definisane zainteresovane strane i korisnici * Nivo uključenosti mladih i rodne ravnopravnosti u aktivnostima i ciljevima | 15 poena |
| Partnerstvo i uključivanje više zainteresovanih strana | * Saradnja više zainteresovanih strana (npr. NVO, javne institucije, mediji) * Kvalitet partnerstva i angažovanja zainteresovanih strana * Kapacitet za mobilizaciju široke podrške i izgradnju mreža | 10 poena |
| Održivost aktivnosti | * Finansijska održivost – potencijal za nastavak finansiranja ili raspodelu resursa nakon projekta * Institucionalna održivost – uključivanje i kapacitet institucija da održe rezultate * Održivost javnih politika – verovatnoća da će rezultati zagovaranja biti usvojeni ili institucionalizovani dugoročno * Ekološka održivost – doprinos zaštiti životne sredine ili promociji održivih praksi | 10 poena |
| Budžet i isplativost predloga | * Realističan i dobro strukturiran budžet * Budžet jasno usklađen sa predloženim aktivnostima * Isplativost u odnosu na očekivane ishode | 5 poena |
| Kapacitet i iskustvo podnosioca prijave | * Iskustvo u zagovaranju, kampanji ili radu na javnim politikama * Poznavanje političkog konteksta i institucionalnog okruženja * Kapacitet za efikasno upravljanje kampanjama zagovaranja | 5 poena |
| Ukupan maksimalan broj poena | | 100 poena |

|  |  |  |
| --- | --- | --- |
| **Evaluaciona tabela – Ekonomsko ili socijalno uključivanje osoba sa invaliditetom** | | Maksimalan broj poena |
| Relevantnost i dizajn projekta | * Relevantnost predloga u odnosu na ciljeve poziva * Koherentnost dizajna projekta * Izvodljivost i doslednost u odnosu na ciljeve * Inovacije u promociji inkluzije ili usluga | 30 poena |
| Krajnji korisnici, ciljne grupe | * Jasno definisani i strateški odabrani krajnji korisnici, ciljne grupe * Broj uključenih/podržanih krajnjih korisnika * Jasno definisane potrebe krajnjih korisnika, ciljne grupe * Predlog ima opipljiv uticaj na ciljne grupe * Nivo uključenosti mladih i rodne ravnopravnosti u aktivnostima i ciljevima | 25 poena |
| Društveni aspekti | * Socijalne beneficije, kao što su: osnaživanje korisnika * Uključivanje porodica, usluge podrške * Podizanje svesti i aktivnosti protiv stigmatizacije * Uticaj na životnu sredinu | 15 poena |
| Održivost aktivnosti | * Finansijska održivost — potencijal za nastavak finansiranja inicijativa za inkluziju nakon projekta * Institucionalna održivost — kako će napori za inkluziju biti ugrađeni u institucionalne politike ili usluge * Održivost javnih politika — potencijal za uticaj ili promenu zakona, propisa ili praksi u korist osoba sa invaliditetom * Ekološka održivost — promovisanje ekološki prihvatljivih praksi u projektu ili objašnjenje ako nije relevantno | 10 poena |
| Partnerstvo i uključivanje više zainteresovanih strana | * Partnerstvo (partnerstva sa institucijama i/ili drugim organizacijama) * Kapacitet za uspostavljanje veza i učešće u mrežama | 10 poena |
| Budžet i isplativost predloga | * Budžet projekta je realan i usklađen sa predlogom * Aktivnosti se na odgovarajući način odražavaju u budžetu * Zadovoljavajući odnos između procenjenih troškova i očekivanih rezultata | 5 poena |
| Relevantnost i kompetencije podnosioca prijave | * Iskustvo u sprovođenju projekata sa osobama sa invaliditetom ili pružanju podrške osobama sa invaliditetom | 5 poena |
| Ukupan maksimalan broj poena | | 100 poena |

1. **Praćenje odobrenih inicijativa**

**Uvodna obuka za nagrađene OCD**

Nakon što predlozi budu odobreni i ugovori sa podnosiocima potpisani, biće organizovana dvodnevna uvodna obuka za nagrađene OCD. Ova obuka je obavezna za sve nagrađene podgrantiste. Cilj obuke je da se nagrađenim organizacijama pruži bolja orijentacija u vezi sa sprovođenjem planiranih aktivnosti i ostvarivanjem ciljeva i rezultata navedenih u projektnim predlozima.

**Praćenje, praćenje i mentorstvo podržanih projekata u okviru podgrantiranja**

Kako bi proces dodele sredstava lokalnim OCD bio efikasan i kvalitetan, projekat CORDIAL će podržati 30 odabranih inicijativa kroz strukturirani proces uvodne obuke, mentorstva i kontinuirane podrške. Odabrane OCD učestvovaće u uvodnoj obuci koja će uključivati i komponentu organizacione dijagnostike, u cilju identifikacije razvojnih potreba organizacija u ključnim oblastima kao što su: liderstvo, upravljanje resursima, zagovaranje, komunikacija, socijalna inkluzija, angažovanje zainteresovanih strana i održivi razvoj.

Projektni ekspert će sarađivati direktno sa svakom organizacijom tokom implementacije projekta, posećivati ih u njihovim zajednicama i pružati podršku, savete i terensku asistenciju. Pomoći će nagrađenim organizacijama da postave osnovu za sprovođenje projekta, odgovore na izazove, usklade aktivnosti sa lokalnim potrebama i strategijama, kao i da razviju kapacitete za izveštavanje, postavljanje ciljeva i ostvarivanje rezultata.

Pored toga, redovno praćenje omogući će kontinuiranu procenu napretka i elemenata održivosti, uz prostor za razmenu iskustava, rešavanje problema i učenje.

**Prenos sredstava i načini izveštavanja**

Odobreni predlozi će dobiti sredstva nakon potpisivanja ugovora sa Caritasom Srbije.

Početak implementacije projekta biće preciziran u ugovoru pojedinačno za svakog korisnika granta.

Korisnici sredstava će podnositi finansijski i narativni izveštaj na kvartalnom nivou. U slučaju partnerskih projekata, podnosilac prijave biće direktno odgovoran za upravljanje finansijskim sredstvima svih partnerskih organizacija na projektu.

**Vidljivost**

Podnosioci prijave moraju preduzeti sve neophodne korake kako bi javno istakli činjenicu da je Evropska unija finansirala ili sufinansirala akciju.

U meri u kojoj je to moguće, aktivnosti koje su u celini ili delimično finansirane od strane Evropske unije moraju uključiti informativne i komunikacione aktivnosti usmerene ka podizanju svesti specifičnih ili opštih ciljnih grupa o razlozima za sprovođenje aktivnosti i podršci EU datoj akciji u relevantnoj zemlji ili regionu, kao i o rezultatima i uticaju te podrške.

Podnosioci prijave moraju poštovati ciljeve i prioritete projekta i garantovati vidljivost finansiranja od strane EU. (Videti dokument „Komunikacija i podizanje vidljivosti EU: Smernice za spoljne akcije – 2022“, koji je definisala i objavila Evropska komisija: <https://international-partnerships.ec.europa.eu/knowledge-hub/communicating-and-raising-eu-visibility-guidance-external-actions_en>.)

**Vremenski okvir**

|  |  |  |
| --- | --- | --- |
|  | **DATUM** | **VREME** |
| **Otvaranje poziva** | 2. jun 2025. |  |
| **Informativna sesija** | 6. jun 2025. | 12.00 putem Zoom-a |
| **Rok za slanje pitanja** | 15. jun 2025. | 20.00 |
| **Rok za odgovaranje na postavljena pitanja** | 20. jun 2025. |  |
| **Rok za podnošenje prijava** | 30. jun 2025. | 20.00 |
| **Informacije o rezultatima evaluacije** | do 31. Jula 2025. |  |
| **Potpisivanje ugovora** | do 15. septembra 2025. |  |

Info sesija o podgrantiranju biće održana putem Zoom platforme, u petak, 06. Juna od 12 časova. Info sesiji se može pristupiti putem sledećeg linka: <https://us06web.zoom.us/j/85314098049?pwd=yz9i48LfkG5vBEBS0d7Td4lKKFWgGJ.1>.

**Dodatne informacije prilikom podnošenja predloga projekata**

Ako su vam potrebne dodatne informacije, svoja pitanja možete poslati imejlom najkasnije do 15. juna 2025. godine, do 20.00, na: [emilija.davidovic@caritas.rs](mailto:emilija.davidovic@caritas.rs)

Pitanja koja mogu biti relevantna za druge podnosioce prijava, zajedno sa odgovorima i važnim napomenama za podnosioce prijava, biće objavljena na [www.caritas.rs](http://www.caritas.rs).

1. Pod organizacije koje rade sa ili za osobe sa invaliditetom podrazumevaju se i one koje se rade sa ili za osobe sa problemima mentalnog zdravlja. [↑](#footnote-ref-1)